विराट कोहली ने शनिवार को अपने ट्विटर हैंडल से एक वीडियो शेयर किया। इस वीडियो में अनुष्का शर्मा अपनी कार की शीशा नीचे करके बगल की कार में बैठे एक शख्स को सड़क पर कचरा फेंकने के लिए डांट रही हैं। अनुष्का इस वीडियो में कार में बैठे शख्स से कह रही हैं, 'आप सड़क पर कचरा क्यों फेंक रहे हैं? आप इस तरह से प्लास्टिक की चीजें इधर-उधर नहीं फेंक सकते। अगर आपको कचरा फेंकना है तो डस्टबिन का प्रयोग करें।'